钦定古今图书集成/明伦汇编/官常典/第734卷 > 张万里
## 钦定古今图书集成/明伦汇编/官常典/第734卷 > 张万里

按《韶州府志》：“万里，凤仪子。从父讨郴寇，父被执，万里
率兵与贼战，胜之，复仁化县，获贼首张韶卿，万里剖
其腹，劈肝生食之。事闻，补父官。至正二十二年十二
月，陈友谅遣将熊天瑞率众围韶城。十七日，城破，万
里拔刀与战，身被数枪，不能行，据地骂贼，贼杀之。郡人哀而收葬焉。”